28/10/2015 | Administración LocalMunicipal
Noia
Secretaría
Anuncio bases procedemento selección posto traballador social, asistente social

Por resolución da concelleria delegada de persoal núm.2059 do 20 de outubro de 2015 acordouse aprobar as bases que rexerán a convocatoria e o procedemento de selección en réxime de dereito laboral temporal a xornada completa de un posto de traballo de Traballador social/Asistente social para os servizos sociais comunitarios de base e servizo de emerxencias sociais, tal e como se reflicte a continuación: O obxecto da presente convocatoria é a provisión, mediante o sistema de oposición libre en réxime de dereito laboral temporal, de un (1) posto de traballo de TRABALLADOR SOCIAL/ASISTENTE SOCIAL. O contrato laboral que se formalizará coa persoa seleccionada, será de duración determinada, a tempo completo, baixo a modalidade de INTERNIDADE, segundo o artigo 4 do Real decreto 2720/1998, de 18 de decembro, polo que se desenvolve o artigo 15.1. a) do Real decreto lexislativo 1/1995, de 24 de marzo, polo que se aproba o texto refundido do estatuto dos traballadores (TRET). O dito artigo 4.1 parágrafo segundo do Real decreto 2720/1998, de 18 de decembro sinala que o contrato de interinidade poderase celebrar para cubrir un posto de traballo durante o proceso de selección ou promoción para a su cobertura definitiva. Duración.- Segundo o artigo 4 do RD 2720/1998, de 18 de decembro, a do contrato de interinidade será a do tempo que dure o proceso de selección ou promoción da cobertura definitiva do posto. Este contrato de interinidade celébrase para cubrir unha vacante por xubilación. Ao presente proceso seralle de aplicación o previsto no EBEP (Lei 7/2007, de 12 de abril, polo que se aproba o Estatuto Básico do Empregado Público). Así mesmo e nos aspectos non derrogados expresamente que non se opoñan ao disposto no EBEP, tamén será de aplicación: • Lei 30/1984, de 2 de agosto, de Medidas de Reforma para a Función Pública. • Lei 7/1985, de 2 de abril, reguladora das Bases do Réxime Local (LRBRL) • Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de Réxime Local (TRRL) • Decreto 364/1995, de 10 de marzo, que aproba o regulamento xeral de ingreso na Administración. • Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. • Decreto Lexislativo 1/2008, de 13 de marzo, polo que se aproba o Texto Refundido da Lei de Función Pública de Galicia (TRLFPG) • Lei 2/2015, do 29 de abril, de emprego público de Galicia. • Lei 5/1997, de 22 de xullo, reguladora da Administración Local de Galicia (LALGA) • Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC) • Restante normativa vixente na materia. • Número de postos de traballo: UN (1). • Clase: persoal laboral temporal. • Nivel de titulación mínimo esixido: Diplomaturas en Traballo Social e/ou Asistencia Social; ou Grao correspondente. • Denominación do posto: Traballador/a Social. • Funcións: As correspondentes a un Traballador Social dos Servizos Sociais Comunitarios de Base, incluíndo o servizo de Emerxencias Sociais. • Xornada: A tempo completo. • Nivel de galego: Celga 4 ou validación ao mesmo nivel, segundo o disposto na Orde do 16 de xullo de 2007 da Consellería da Presidencia, Administracións públicas e Xustiza (DOG núm.146 de 30/07/2007) • Retribucións: 1.824,98 € brutos/ mensuais; 2.280,32 € brutos/mensuais, incluíndo o rateo da paga extraordinaria. Para tomar parte no proceso selectivo, os aspirantes deberán reunir os seguintes requisitos mínimos, en aplicación do artigo 56 do EBEP, na data de expiración do prazo de presentación de instancias: A) Ter cumpridos os dezaséis (16) anos de idade e non ter acadado a idade de xubilación forzosa. B) Ser español/a ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. C) Estar en posesión, ou en condición de obtelo na data de remate do prazo de presentación de instancias, do título de Diplomatura en Traballo Social e/ou Asistencia Social; ou Grao correspondente. D) Posuír a capacidade funcional para o desempeño das tarefas atribuídas ao posto de traballo E) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. F) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. Procederase á publicación do anuncio da Convocatoria e das Bases no Taboleiro de Editos do Concello no de Noia, así como na páxina web e na sede electrónica municipal. Do mesmo xeito, procederáse á publicación do anuncio da convocatoria e das Bases no Boletín Oficial da Provincia; sendo esta última publicación a que se teña en conta a efectos do cómputo do prazo para presentar as instancias polos aspirantes interesados.6.1.- Para tomar parte no procedemento de selección as persoas interesadas deberán solicitar a súa participación mediante unha instancia dirixida ao alcalde do Concello de Noia, conforme ao modelo que consta no Anexo I das presentes Bases.6.2.- O prazo de presentación de instancias será de vinte (20) días naturais a contar dende o día seguinte a aquel en que se produza a publicación do anuncio da convocatoria e das Bases no Boletín Oficial da Provincia da Coruña.6.3.- Lugar e forma de presentación: As instancias serán presentadas no Rexistro Xeral do Concello de Noia, sito no Concello de Noia, R/ Rosalía de Castro, 2, 15200, Noia. Ou ben por calquera dos procedementos que se prevén no artigo 38 da LRXAP e PAC.6.4.- Os aspirantes que teñan algunha discapacidade deberano indicar na instancia, solicitando, de ser necesario, as posibles adaptacións de tempo e medios para realizar as probas selectivas.6.5.- Documentación que debe acompañar á instancia: A) Copia cotexada do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento válido que acredite a súa identidade e o visado correspondente, de ser este esixible, e no seu caso o permiso de residencia en vigor. B) Declaración xurada de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público (Anexo I) C) Declaración xurada de non estar incurso en causas de incompatibilidade de conformidadecodisposto na Lei 53/1984, de 26 de decembro, de incompatibilidades do persoalaoservizo das Administracións Públicas (Anexo I) D) Copia cotexada do título de Diplomatura en Traballo Social e/ou Asistencia Social; ou Grao correspondente. Ou documento xustificativo do pagamento das taxas por expedición do título, cando aínda non se posúa físicamente o mesmo. E) Copia cotexada da documentación acreditativa da posesión do Celga 4 ou validación ao mesmo nivel. F) De se-lo caso, certificación do grao de discapacidade. Unha vez que remate o prazo de presentación de instancias aprobarase a “Relación provisional de aspirantes admitidos e excluídos”, con indicación se é o caso, dos motivos de exclusión, mediante Resolución da Concellaría delegada, que se publicará no Taboleiro de Editos do Concello e na web municipal, no prazo máximo de 10 días naturais a partir do seguinte a aquel no que remate o prazo de presentación de instancias, concedéndose un prazo de 5 días naturais para efectos de posibles reclamacións ou emenda de defectos nas solicitudes. Logo de que transcorra o prazo de reclamacións e emendas, a Concellaría delegada, por Resolución, aprobará a “Relación definitiva de aspirantes admitidos e excluídos” que será publicada no Taboleiro de Editos do Concello e na web e sede electrónica municipal. Tódolos anuncios relativos a este procedemento de selección (agás a publicidade da convocatoria que se fará segundo o especificado no número 6 destas Bases) realizaranse no Taboleiro de Editos do Concello de Noia e na súa páxina web oficial (www.noia.es) e na sede electrónica municipal.9.1.- Composición do Tribunal: O Tribunal encargado da cualificación das probas e da supervisión do proceso designarase conforme ao estipulado no artigo 60 do EBEP.9.2.- Publicidade da composición. Abstención e Recusación: A composición definitiva do Tribunal farase pública mediante anuncio no Taboleiro de Editos do Concello de Noia e web e sede electrónica municipal. Contra os nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da LRXAP e PAC. Do mesmo xeito, unha vez elevada a definitiva a “Relación de aspirantes admitidos e excluídos” dita relación será notificada individualmente a cada membro do Tribunal, a efectos de que preste declaración xurada de que nel non concorre ningunha das causas de abstención reguladas no artigo 28 da LRXAP e PAC. Dita declaración deberá incorporarse ao expediente con carácter previo á primeira sesión do Tribunal.9.3.- Constitución do Tribunal e funcionamento: O Tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso obrigatoria a presenza do Presidente e do Secretario. O Tribunal resolverá todas as dúbidas que xurdan na aplicación das presentes Bases e poderá autorizar que se incorporen ás sesións, con voz pero sen voto, persoal que asesore cando se requira para a axeitada cualificación dos aspirantes. O Tribunal poderá adoptar as medidas precisas naqueles casos nos que resulte necesario, para que os aspirantes con discapacidade gocen de similares condicións ás do resto dos demais aspirantes.9.4.- Vinculación da proposta do Tribunal: O alcalde debe resolver o procedemento de selección de acordo coa proposta do Tribunal, que terá carácter vinculante. De conformidade co artigo 60.8 do EBEP, e co fin de asegurar a cobertura do posto de traballo convocado, no caso de producirse a renuncia do aspirante seleccionado, antes do seu nomeamento ou da súa toma de posesión, actuarase de conformidade co sinalado na Base núm.14.9.5.- Indemnizacións aos membros do Tribunal: Os membros do Tribunal, titulares ou suplentes, que actúen nestas probas percibirán as indemnizacións correspondentes cando as probas se desenvolvan integramente fóra da xornada de traballo habitual; todo elo de conformidade cos artigos 29 e seguintes do Real Decreto 462/2002, de 24 de maio e coa Base de Execución núm.26.2 do Orzamento do Concello de Noia. A tal efecto, unha vez coñecidos o número de aspirantes admitidos, o alcalde, mediante resolución, previo informe do negociado de nóminas, fixará para cada convocatoria o número máximo de asistencias que se poidan devengar tendo en conta as sesións previsibles segundo o número de aspirantes, o tempo necesario para a elaboración de cuestionarios, a corrección de exercicios escritos e outros factores de tipo obxectivo. A selección realizarase mediante o sistema de OPOSICION LIBRE, e constará de dúas fases, sendo 10 puntos a puntuación máxima que se pode acadar. Constará de tres probas, de carácter eliminatorio: Para o caso de que as persoas aspirantes non acrediten estar en posesión do certificado de lingua galega 4 (Celga 4) ou validación ao mesmo nivel, deberán superar unha proba de coñecemento da lingua galega (escrita) dirixida á comprobación, por parte do Tribunal, de que comprenden, falan e escriben o galego, ao nivel esixido, sendo sometidos ás probas que se consideren máis axeitadas. Está proba será cualificada como de apto ou non apto; sendo necesario obter a cualificación de apto para continuar no proceso selectivo. Realizarase un exame tipo test, de vinte (20) preguntas, resposta simple, que versará sobre as materias e funcións propias do posto de traballo que se convoca, segundo o temario que se sinala no Anexo II destas Bases. As respostas correctas puntuarán 0,25 puntos. As respostas en blanco non puntuarán. As respostas incorrectas restarán 0,125 puntos. O test estará dividido en dúas partes, xeral (8 preguntas da parte xeral do temario) e parte específica (12 preguntas da parte específica do temario). A parte das vinte (20) preguntas iniciais do test, existirán 5 preguntas de reserva, que deben ser contestadas polos aspirantes e que se utilizarán para sustituir aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será sustituida pola primeira pregunta de reserva, e así sucesivamente no caso de que houbera máis dunha anulación. Esgotadas as cinco preguntas de reserva, e no suposto de existir máis anulacións, o exame quedaría composto polas preguntas non anuladas, distribuíndose a puntuación total do exame (5 puntos) entre o dito número de preguntas non anuladas, redondeando a tres decimais. Polo tanto, as respostas correctas puntuarán o resultado (cociente) de dividir a puntuación total do exame (5 puntos) entre o número de preguntas válidas, redondeando a tres decimais. Neste suposto as preguntas incorrectas, restarán a metade da puntuación dunha pregunta válida. Os aspirantes disporán de 45 minutos para a realización do exame, no que se garantirá na medida do posible o anonimato dos aspirantes. Debe acadarse un mínimo de 2,5 puntos, para considerar superada a proba, que terá carácter eliminatorio (esto é, o/a aspirante que non acade o mínimo de puntuación quedará excluído do proceso selectivo e da formación da Bolsa de Emprego). Ao remate do exame cada aspirante poderá obter copia do exercicio realizado. O Tribunal fará pública a“plantilla de respostas”mediante anuncio no taboleiro de editos e páxina web municipal. Os aspirantes teñen un prazo de cinco (5) días hábiles a contar dende a publicación da plantilla de respostas para solicitar ao Tribunal a anulación dalgunha das preguntas do exame. Durante este tempo o Tribunal non puntuará os exames nin se publicarán a puntuación acadada por cada aspirante. Non se admitirá ningunha solicitude de anulación de pregunta do exame, pasado este período. Transcorrido dito prazo o Tribunal reunirase e informará sobre as solicitudes formuladas de anulación de preguntas; no seu caso, a substitución das preguntas anuladas polas preguntas de reserva ou no suposto de esgotamento destas últimas, pola composición definitiva das preguntas do exame e a puntuación que lle corresponde a cada unha. O Tribunal elevará proposta de resolución á Alcaldía en relación coas solicitudes plantexadas. O alcalde ditará Resolución ao efecto, quedando fixadas definitivamente as preguntas do exame e a súa puntuación, resolución que será publicada no Taboleiro de Editos e páxina web municipal, e contra a que se poderá interpoñer os recursos administrativos procedentes. Unha vez realizada dita publicación, e fixadas definitivamente as preguntas do exame, o Tribunal procederá a puntuar o exercicio realizado por cada aspirante. Realizarase un exame práctico, de carácter escrito, que versará sobre as materias e funcións propias do posto de traballo que se convoca, segundo o temario que se sinala no Anexo II destas Bases. O Tribunal poderá solicitar aos aspirantes a lectura do exercicio escrito. Os aspirantes disporán de 45 minutos para a realización do exame, no que se garantirá na medida do posible o anonimato dos aspirantes. Debe acadarse un mínimo de 2,5 puntos, para considerar superada a proba, que terá carácter eliminatorio (esto é, o/a aspirante que non acade o mínimo de puntuación quedará excluído do proceso selectivo e da formación da Bolsa de Emprego) A puntuación total de quen participe virá determinada, pola suma dos puntos obtidos na fase de oposición, polo que a dita suma determinará a orde final de puntuación dos aspirantes, que será publicada no Taboleiro de Editos do Concello e na páxina web e sede electrónica oficial www.noia.es e que se utilizará para a formación da Bolsa de Emprego (Base número 14). Considérase que aprobaron as probas os aspirantes que obteñan maior puntuación e o seu número non poderá ser superior ao de postos de traballo convocados (un). Así, o Tribunal realizará unha proposta de nomeamento a favor daquel candidato que obtiveran a maior puntuación. Esta proposta de nomeamento do Tribunal será obxecto de publicación no Taboleiro de Editos do Concello e na páxina web oficial www.noia.es e sede electrónica municipal. En caso de empate nas puntuacións de dous ou máis candidatos, o Tribunal resolverá conforme aos seguintes criterios de desempate: - Primeiro: a favor daquel aspirante que obtivese a maior puntuación no exame práctico. - Segundo: a favor daquel aspirante que obtivese a maior puntuación na parte específica do test. - Terceiro: de persistir o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia (letra “S”, DOG núm.28 de 11/02/2015). Nos apelidos compostos coa preposición de, da, de la, d’. a mesma non será tida en conta (Por exemplo: Cleopatra El Fallaki Pardueles. A letra a ter en conta será a “C”) - Cuarto: de persistir o empate, atenderase á segunda letra do primeiro apelido, seguindo a orde alfabética anterior, e así ata desfacer empate; continuando polo segundo apelido e finalmente polo nome. - Quinto: de persistir o empate, efectuarase sorteo público.13.1.- Nos 5 días hábiles seguintes a aquel en que se faga pública a proposta de nomeamento do Tribunal, mediante resolución nomearase ao aspirante proposto. Esta resolución será obxecto de publicación no Taboleiro de Editos do Concello e na páxina web oficial e na sede electrónica municipal.13.2.- O candidato nomeado deberá presentar, perante o concello, no prazo de 5 días hábiles dende que se faga público o seu nomeamento (mediante anuncio no Taboleiro de Editos e na páxina web oficial e sede electrónica municipal) os documentos acreditativos do cumprimento da Base núm.5, letra D): “posuír a capacidade funcional para o desempeño das tarefas atribuídas ao posto do traballo”, para o que deberá achegar un certificado médico. Polo tanto, a sinatura do contrato laboral e a incorporación ao posto de traballo, quedan supeditadas á presentación da dita documentación correctamente.13.3.- De non presentarse a documentación no prazo indicado ou no caso de deducirse da documentación que o candidato seleccionado non reúne os requisitos esixidos, o aspirante non poderá ser contratado; sen prexuízo da responsabilidade en que puidese incorrer por falsidade na súa solicitude de participación. Neste suposto, o alcalde nomeará ao seguinte aspirante aprobado por orde de puntuación. Este nomeamento será publicado do mesmo xeito e concéderaselle ao novo candidato o prazo previsto no apartado anterior para presentar a documentación que nel se esixe.13.4.- No suposto previsto no parágrafo anterior (que un aspirante nomeado non presente a documentación ou da documentación se deduza que non reúne os requisitos esixidos para desempeñar o posto) en relación coa súa inclusión na Bolsa de Emprego, procederáse de conformidade co previsto na Base 14.5 13.5.- En tanto non se formalice o contrato e non se incorpore ao posto de traballo, a persoa seleccionada non terán dereito a prestación económica algunha.14.1.- Nos 5 días hábiles seguintes a aquel en que se faga pública polo Tribunal a orde final de puntuación dos aspirantes, mediante resolución crearase a Bolsa de Emprego. Esta resolución será obxecto de publicación no Taboleiro de Editos do Concello e na páxina web oficial.14.2.- A bolsa de emprego que estará formada por tódolos aspirantes ordenados de xeito decrecente, incluíndo o aspirante que resultou nomeado no proceso regulado nestas Bases.14.3.- Esta Bolsa de Emprego utilizarase para a cobertura de prazas (con carácter interino ou a celebración doutros contratos laborais con carácter temporal) para as que se esixan os mesmos requisitos e se valoren os mesmos coñecementos que nas presentes bases. O mesmo sistema seguirase para suplir eventuais situacións de rexeitamento do aspirante que foi nomeado e efectivamente contratado neste proceso selectivo.14.4.- No caso de producirse a necesidade de prover un ou varios postos de traballo, coas características sinaladas, requirirase ás persoas incluídas na listaxe coas maiores puntuacións que nese momento non estean prestando servizos para o Concello de Noia, para os efectos de que, nun prazo fixado polo órgano competente en función da urxencia na provisión do posto, se incorpore a este previa sinatura do correspondente contrato laboral. Igualmente será fixado polo órgano competente o número de persoas por posto ás que se lle remitirá o requirimento, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación á que se refire o parágrafo seguinte ou renuncien por escrito a prestar os servizos para os que se lle require, pasarase aos seguintes na lista. O requirimento pode ser notificado na forma prevista na lei 30/1992, do 26 de novembro, de réxime xurídico das administracións públicas e do procedemento administrativo común, ao enderezo postal sinalado na instancia prevista na base 7 das presentes, e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto nestas Bases. Do mesmo xeito, o dito requirimento poderá ser realizado de forma telefónica, deixando dilixencia desta actuación un traballador funcionario do Concello.14.5.- Se o aspirante renuncia a ocupar o posto, unha vez realizado o chamamento, este pasará ao último lugar da lista dos aspirantes que conforman a bolsa de emprego, salvo que acredite a existencia dun contrato laboral vixente como causa da súa renuncia.14.6.- A duración desta Bolsa de Emprego estará limitada a 18 meses dende a súa publicación no Taboleiro de Edictos, de conformidade co regulado no apartado primeiro desta Base. Queda condicionada a súa utilización ao que resulte da aplicación das Bases de Execución do Orzamento, así como da lexislación estatal relativa á contratación de persoal interino ou laboral temporal. Estas bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polos interesados nos casos e na forma establecida pola Lei de Réxime xurídico das administracións públicas e do procedemento administrativo común e na Lei de Xurisdición contencioso-administrativa. En concreto, contra os ditos actos administrativos poderase interpoñer recurso potestativo de reposición no prazo dun mes dende a súa notificación ou publicación, previo ao contencioso-administrativo. Ou ben directamente, interpoñer recurso contencioso-administrativo no prazo de dous meses. Se interposto o recurso potestativo de reposición o mesmo fose desestimado, poderase interpoñer recurso contencioso-administrativo no prazo de dous meses no xulgado contencioso-administrativo competente. Noia, 20 de outubro de 2015. O concelleiro delegado Asdo.- José M. Lage Tuñas. Tendo coñecemento da convocatoria para cubrir un posto de traballo de persoal laboral temporal de ASISTENTE SOCIAL/TRABALLADOR SOCIAL a para o Concello de Noia, 1º) SOLICITO, tomar parte no devandito procedemento selectivo.2º) DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3º) ACHEGO (márquese cun X os cadros correspondentes á documentación que se aporta):  Copia cotexada do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento válido de viaxe que acredite a súa identidade e o visado correspondente, de ser este esixible, e no seu caso o permiso de residencia en vigor  Copia cotexada do título da Diplomatura en Traballo Social e/ou Asistencia Social; ou Grao correspondente. Ou documento xustificativo do pagamento das taxas por expedición do título, cando aínda non se posúa físicamente o mesmo.  Copia cotexada da documentación acreditativa da posesión do Celga 4 ou validación ao mesmo nivel.  Copia cotexada da certificación da condición de discapacitado e grao de minusvalía, de ser o caso  Declaración xurada de non ter sido separado mediante expediente disciplinario do servizo das Administracións Públicas (ver dorso).  Declaración xurada de non estar incurso en causas de incompatibilidade (ver dorso). D./Dª:. con DNI …., DECLARA RESPONSABLE E SOLEMNEMENTE QUE: PRIMEIRO: Non estou afectado/a por ningún dos motivos de incompatibilidade recollidos na lexislación vixente sobre incompatibilidades do persoal ó servizo das administracións públicas. SEGUNDO: Non fun separado/a mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estou en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado/a ou inhabilitado/a. No suposto de ser nacional doutro Estado, non estou inhabilitado/a ou en situación equivalente nin fun sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Noia, a …. de …. de 2015 Asinado …. Tema 1- A Constitución Española de 1978: Estrutura e contido. Principios Xerais. Dereitos e deberes fundamentais (BOE Nº 311, DO 29/12/1978) Tema 2- Estatuto de Autonomía de Galicia 1981. Tema 3.- Principios da actuación administrativa: eficacia, xerarquía, descentralización e coordinación. Tema 4.- O procedemento administrativo: concepto e fases: iniciación, ordenación, instrución e terminación Tema 5.- O municipio. O termo municipal, a poboación e o empadroamento. Tema 6.- A potestade regulamentaria das entidades locais: regulamentos e ordenanzas. O procedemento de elaboración e aprobación. Os bandos. Tema 7. - A Lei de Protección de Datos de carácter persoal: principios de protección de datos e dereitos das persoas. Tama 8.- Lei de Normalización Lingüística do ano 1983. Lei reguladora do uso do galego nas entidades locais do ano 1988. Tema 9.- Lei 13/2008, do 3 de decembro de SS. SS. de Galicia. Estrutura, Niveis de Atención, SS. SS. Comunitarios Básicos, SS. SS. Comunitarios Específicos, SS. SS. Especializados, Equipa profesional de SS. SS. Profesional de referencia e Tarxeta Social Galega. Tema 10.- Decreto 99/2012 do 16 de marzo, polo que se regulan os SS. SS. Comunitarios e o seu Financiamento. Conceptos Xerais. Tema 11.- Dependencia, Lei 39/2006 de 14 de Decembro. Sistema Galego de Atención á Dependencia, Requisitos xerais para o acceso ás prestacións e incompatibilidades, valoración e recoñecemento da situación de dependencia nos supostos de emerxencia social, e nos menores de 3 anos. PIA. Tema 12.- Lei 10/2013 do 27 de novembro de Inclusión Social de Galicia. Obxecto e natureza. Tipoloxía das axudas. Tema 13.- Renda de Inclusión Social de Galicia (Lei 10/2013 do 27 de Novembro, DOG nº 249 do 31/12/2013). Tema 14.- ORDE do 22 de xaneiro de 2009 por la que se regula o Servizo de Axuda no Fogar en Galicia. Tema 15.- O traballador social na planificación. Elaboración de programas e proxectos sociais. Tema 16.- Metodoloxía do Traballo social, concepto e fases do método básico. Tema 17.- Deontoloxía do Traballo social, código ético do traballador social. Tema 18.- Lei orgánica 3/2007, do 22 de marzo, para a igualdade efectiva entre homes e mulleres. Tema 19.- Estrutura e competencias do goberno local do Concello de Noia. Resolución da Alcaldía 1315 do 16 de xuño. Ordenanza reguladora das axudas para situacións de emerxecia social do Concello de Noia. Tema 20.- Ordenanza municipal do servizo de Axuda no Fogar do Concello de Noia. Regulamento do programa municipal de Xantar na Casa do Concello de Noia.